title: Odluka Komisije оd 30. srpnja 2013. o osnivanju stručne skupine Europske komisije za rijetke bolesti i stavljanju izvan snage Odluke 2009/872/EZ

text:
               31.7.2013

               HR

               Službeni list Europske unije

               C 219/4

         ODLUKA KOMISIJE
   оd 30. srpnja 2013.
   o osnivanju stručne skupine Europske komisije za rijetke bolesti i stavljanju izvan snage Odluke 2009/872/EZ
   2013/C 219/04
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               Na temelju članka 168. stavka 2. Ugovora o funkcioniranju Europske unije, od država članica zahtijeva se da povezane s Komisijom međusobno koordiniraju svoje politike i programe u područjima iz stavka 1. U bliskoj suradnji s državama članicama Komisija može pokrenuti svaku korisnu inicijativu za promicanje takve koordinacije, a osobito inicijative kojima je cilj utvrđivanje smjernica i pokazatelja, organizacija razmjene najbolje prakse i priprema potrebnih elemenata za periodičko praćenje i ocjenu.

               (2)

               U Bijeloj knjizi Komisije pod nazivom „Zajedno za zdravlje: strateški pristup za EU 2008.–2013.” (1) koju je Komisija razvijajući strategiju ĖU-a za zdravlje donijela 23. listopada 2007., rijetke bolesti utvrđene su kao prioritet djelovanja.

               (3)

               Odlukom br. 1350/2007/EZ Europskog parlamenta i Vijeća od 23. listopada 2007. o uspostavljanju drugog programa aktivnosti Zajednice u području zdravstva (2008.–2013.) (2) i pri tom ponavljajući da su zdravstvene usluge primarna odgovornost država članica, naglašava se da suradnja na razini Zajednice može koristiti i pacijentima i zdravstvenim sustavima. U skladu s člankom 7. stavkom 2. i Prilogom toj Odluci, aktivnosti u području stvaranja i širenja informacija i znanja o zdravlju provode se u bliskoj suradnji s državama članicama razvijanjem mehanizama savjetovanja i procesa sudjelovanja.

               (4)

               Europska komisija donijela je 11. studenoga 2008.„Komunikaciju Komisije Europskom parlamentu, Vijeću, Europskom gospodarskom i socijalnom odboru i Odboru regija o rijetkim bolestima: izazovi za Europu” (3), a Vijeće je 8. lipnja 2009. donijelo Preporuku o djelovanju u području rijetkih bolesti (4). Točkom 7. Komunikacije Komisije preporučuje se da Komisiji treba pomagati Savjetodavni odbor Europske unije o rijetkim bolestima.

               (5)

               Shodno tome, Komisija je 30. studenoga 2009. Odlukom 2009/872/EZ osnovala Odbor stručnjaka Europske unije za rijetke bolesti (5). Mandat članova odbora ističe 26. srpnja 2013.

               (6)

               Komunikacijom predsjednika Komisiji od 10. studenoga 2010. pod naslovom „Okvir za stručne skupine Komisije: horizontalna pravila i javni registar” (6) (dalje u tekstu: „okvir za stručne skupine Komisije”) utvrđuje se revidirani skup pravila za sve stručne skupine Komisije. Cilj je novog okvira pojednostavnjivanje i pojašnjenje odredbi uvedenih 2005. prethodnim okvirom o stručnim skupinama, povećanje transparentnosti, jačanje koordinacije i u isto vrijeme smanjenje administrativnog radnog opterećenja službi.

               (7)

               S obzirom na vrijedan rad koji Odbor stručnjaka za rijetke bolesti izvršava od 2009. i uzimajući u obzir okvir za stručne skupine Komisije, postoji stalna potreba za skupinom stručnjaka u ovom području. Potrebno je utvrditi zadaće i strukturu skupine stručnjaka za rijetke bolesti u skladu s horizontalnim pravilima navedenim u okviru stručnih skupina Komisije.

               (8)

               Stručna skupina za rijetke bolesti treba na zahtjev Komisije pružiti savjet i stručnost Komisiji pri definiranju i provedbi aktivnosti Unije u području rijetkih bolesti i poticati razmjenu relevantnih iskustava, politika i praksi među državama članicama i raznim uključenim strankama.

               (9)

               Kako bi se osigurala široka zastupljenost dionika i stručnjaka u području rijetkih bolesti, ta skupina treba biti sastavljena od predstavnika država članica, predstavnika organizacija pacijenata u području rijetkih bolesti, predstavnika proizvođača proizvoda ili pružatelja usluga važnih za pacijente koji boluju od rijetkih bolesti i predstavnika udruženja europskih zdravstvenih radnika i zdravstvenih organizacija te pojedinačnih stručnjaka.

               (10)

               Skupina za rijetke bolesti ne bi trebala djelovati kao odbor u smislu Uredbe (EU) 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (7).

               (11)

               Obradu osobnih podataka potrebno je vršiti u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom protoku takvih podataka (8).

               (12)

               Odluku Komisije 2009/872/EZ od 30. studenoga 2009. o osnivanju Odbora stručnjaka Europske unije za rijetke bolesti stoga treba staviti izvan snage,

         ODLUČILA JE:
   Članak 1.
   Osnivanje stručne skupine
   Ovime se osniva skupina stručnjaka za rijetke bolesti, dalje u tekstu: „stručna skupina”.
   Članak 2.
   Zadaće stručne skupine
   1.   Na zahtjev Komisije ili službi Komisije, stručna skupina izvršava sljedeće zadaće u području rijetkih bolesti:

               (a)

               pomaže Komisiji u sastavljanju pravnih instrumenata i političkih dokumenata, uključujući smjernice i preporuke;

               (b)

               savjetuje Komisiju u provedbi aktivnosti Unije i predlaže poboljšanja za poduzete mjere;

               (c)

               savjetuje Komisiju u praćenju, ocjenjivanju i širenju rezultata mjera poduzetih na razini Unije i na nacionalnoj razini;

               (d)

               savjetuje Komisiju o međunarodnoj suradnji;

               (e)

               daje pregled nacionalnih politika i politika Unije;

               (f)

               potiče razmjene relevantnih iskustava, politika i praksi među državama članicama i raznim uključenim strankama.

         2.   Kako bi izvršila zadaće iz stavka 1. stručna skupina može, posebno na zahtjev Komisije ili službi Komisije, dostaviti mišljenja, preporuke i izvješća.
   3.   Zadaće stručne skupine ne obuhvaćaju pitanja na koja se odnosi Uredba (EZ) br. 141/2000 Europskog parlamenta i Vijeća od 16. prosinca 1999. o lijekovima za rijetke bolesti (9), ni pitanja koja su obuhvaćena zadaćama Odbora za lijekove za rijetke bolesti (COMP) koji je osnovan člankom 4. te Uredbe, kao ni pitanja koja su obuhvaćena zadaćama Odbora za farmaceutiku osnovanog Odlukom Vijeća 75/320/EEZ (10).
   Članak 3.
   Savjetovanje
   Komisija se može savjetovati sa stručnom skupinom o svim pitanjima koja se odnose na rijetke bolesti.
   Članak 4.
   Članstvo – imenovanje
   1.   Stručna skupina sastoji se od sljedećih članova:

               (a)

               nadležna tijela država članica;

               (b)

               organizacije pacijenata u području rijetkih bolesti;

               (c)

               europska udruženja proizvođača proizvoda ili pružatelja usluga važnih za pacijente koji boluju od rijetkih bolesti;

               (d)

               europska profesionalna udruženja ili znanstvena društva koja djeluju u području rijetkih bolesti;

               (e)

               pojedinci imenovani u osobnom svojstvu kao stručnjaci sa stručnim znanjem iz područja javnog zdravlja ili znanstvenim stručnim znanjem u području rijetkih bolesti na razini Unije.

         2.   Nadležna tijela država EFTA-e koja su stranke Sporazuma o europskom gospodarskom prostoru također mogu biti članovi skupine, na zahtjev dotičnih država EFTA-e.
   3.   Članove imenuje glavni direktor Glavne uprave za zdravlje i potrošače.
   4.   Članova iz stavka 1. točaka (b), (c), (d) i (e) nema više od četiri po svakoj točki, a imenuju se s popisa prikladnih kandidata koji će se uspostaviti nakon objave poziva na iskaz interesa. Poziv na iskaz interesa određuje potrebne kvalifikacije i uvjete za postanak članom stručne skupine.
   5.   Članovi iz stavka 1. točke (e) imenuju se u osobnom svojstvu i djeluju neovisno i u javnom interesu.
   6.   Članovi iz stavka 1. točaka (a) do (d) i stavka 2. imenuju predstavnike i zamjenike za zamjenu predstavnika kada su odsutni ili spriječeni. Zamjenici se imenuju u skladu s istim uvjetima kao i predstavnici. Zamjenici automatski zamjenjuju sve članove koji su odsutni ili spriječeni.
   7.   Glavni direktor Glavne uprave za zdravlje i potrošače može odbiti predstavnika ili zamjenika kojeg je predložila organizacija ako on ili ona ne zadovoljava profil zatražen u pozivu na iskaz interesa iz stavka 4. U tim se slučajevima od dotične organizacije traži da imenuje drugog predstavnika ili zamjenika.
   8.   Mandat članova stručne skupine je tri godine i može se obnoviti nakon javljanja na nove pozive na iskaz interesa.
   9.   Mandat člana završava prije isteka trogodišnjeg razdoblja u slučaju ostavke.
   10.   Članove iz stavka 1. točaka (b) do (e) ili njihove predstavnike može se isključiti ili zamijeniti za ostatak njihovog mandata u bilo kojem od sljedećih slučajeva:

               (a)

               trajna nesposobnost prisustvovanja sastancima;

               (b)

               nesposobnost učinkovitog doprinosa raspravama skupine;

               (c)

               neispunjavanje uvjeta navedenih u članku 339. Ugovora o funkcioniranju Europske unije;

               (d)

               naknadna nesukladnost s kvalifikacijama i uvjetima navedenima u pozivu na iskaz interesa iz stavka 4.

         11.   Glavni direktor Glavne uprave za zdravlje i potrošače može od člana iz stavka 1. točaka (b) do (d) zatražiti da imenuje drugog predstavnika ili drugog zamjenika u slučajevima iz stavka 10.
   12.   Članovi čiji mandat završi prije isteka trogodišnjeg razdoblja temeljem stavaka 8. i 9. mogu biti zamijenjeni za ostatak razdoblja njihovog mandata.
   13.   Imena članova i njihovih predstavnika objavljuju se u registru stručnih skupina Komisije i ostalih sličnih subjekata („Registar”) (11). Nazivi nadležnih tijela država članica mogu se objaviti u registru.
   14.   Osobni podaci prikupljaju se, obrađuju i objavljuju u skladu s Uredbom (EZ) br. 45/2001.
   Članak 5.
   Djelovanje
   1.   Stručnom skupinom predsjeda direktor nadležan za Komisijinu politiku o rijetkim bolestima. Direktor može prenijeti predsjedanje na drugog dužnosnika Komisije.
   2.   U dogovoru s Komisijom stručna skupina može osnovati podskupine radi ispitivanja nekih određenih pitanja u okviru nadležnosti koje određuje skupina. Takve se podskupine raspuštaju čim ispune zadaću za koju su osnovane.
   3.   Predstavnik Komisije može pozvati stručnjake koji nisu članovi stručne skupine, a stručni su u području uvrštenom na dnevni red da sudjeluju u radu skupine. Nadalje, predstavnik Komisije može dodijeliti status promatrača pojedincima ili organizacijama koje su utvrđene pravilom 8. stavkom 3. okvira o stručnim skupinama Komisije te državama kandidatkinjama.
   4.   Članovi stručnih skupina i njihovi predstavnici i njihovi zamjenici, kao i svi pozvani stručnjaci i promatrači, pridržavaju se obveze čuvanja profesionalne tajne koja je propisana ugovorima i pripadajućim provedbenim pravilima, kao i Pravilnika Komisije o sigurnosti u vezi sa zaštitom povjerljivih podataka EU-a iz Priloga Odluci Komisije 2001/844/EZ, EZUČ, Euratom (12). U slučaju kršenja tih obveza Komisija može poduzeti odgovarajuće mjere.
   5.   Sastanci stručne skupine i njezinih podskupina u pravilu se održavaju u prostorijama Komisije. Komisija osigurava usluge tajništva. Komisija sastavlja dnevni red i zapisnik sastanaka stručne skupine. Dužnosnici Komisije koje zanimaju rasprave mogu sudjelovati na sastancima stručne skupine ili njezinih podskupina.
   6.   Stručna skupina donosi svoj poslovnik na temelju Komisijinog standardnog poslovnika za stručne skupine.
   7.   Komisija objavljuje svu relevantnu dokumentaciju (npr. dnevne redove, zapisnike i podneske sudionika) o aktivnostima koje vrši stručna skupina, uključujući ih u registar ili pomoću linka iz registra na za to namijenjene internetske stranice gdje se mogu pronaći informacije. Dokument se ne objavljuje u slučajevima kada bi njegovo otkrivanje ugrozilo zaštitu javnog ili privatnog interesa kako je utvrđeno člankom 4. Uredbe (EZ) br. 1049/2001 (13).
   Članak 6.
   Troškovi sastanaka
   1.   Sudionici u aktivnostima stručne skupine ne primaju naknade za svoje usluge.
   2.   Komisija vrši naknadu putnih troškova i dnevnica sudionika u aktivnostima stručne skupine u skladu s važećim propisima Komisije.
   3.   Naknada troškova iz stavka 2. vrši se u okviru raspoloživih sredstava dodijeljenih u okviru godišnjeg postupka raspodjele sredstava.
   Članak 7.
   Stavljanje izvan snage
   Odluka 2009/872/EZ stavlja se izvan snage.
   Članak 8.
   Ova se Odluka primjenjuje od 27. srpnja 2013.

      Sastavljeno u Bruxellesu 30. srpnja 2013.

            Za Komisiju

         Tonio BORG

            Član Komisije

      (1)  COM(2007) 630 završna verzija, 23.10.2007.

      (2)  SL L 301, 20.11.2007., str. 3.

      (3)  COM(2008) 679 završna verzija, 11.11.2008.

      (4)  SL C 151, 3.7.2009., str. 7.

      (5)  SL L 315, 2.12.2009., str. 18.

      (6)  C(2010) 7649 završna verzija.

      (7)  SL L 55, 28.2.2011., str. 13.

      (8)  SL L 8, 12.1.2011., str. 1.

      (9)  SL L 18, 22.1.2000., str. 1.

      (10)  SL L 147, 9.6.1975., str. 23.

      (11)  Članovi koji ne žele da se njihovo ime objavi mogu zatražiti izuzeće od ovog pravila. Zahtjev za neotkrivanjem imena člana stručne skupine smatra se opravdanim kad god objava može ugroziti njegovu ili njezinu sigurnost ili integritet ili nezakonito dovesti u pitanje njegovu ili njezinu privatnost.

      (12)  Odluka Komisije od 29. studenoga 2001. o izmjeni njezinog internog poslovnika (SL L 317, 3.12.2001., str. 1.).

      (13)  Te iznimke namijenjene su zaštiti javne sigurnosti, vojnih poslova, međunarodnih odnosa, financijske, monetarne i gospodarske politike, privatnosti i integriteta pojedinca, poslovnih interesa, sudskih postupaka i pravnih savjeta, inspekcija/istraga/revizija i postupka donošenja odluka institucije.


title: 2008/593/EZ: Odluka Komisije od 11. srpnja 2008. o izmjeni Odluke br. 2007/60/EZ u vezi s izmjenom zadaća i razdoblja djelovanja Izvršne agencije za transeuropsku prometnu mrežu

text:
01/Sv. 18              HR                               Službeni list Europske unije                                                        59
32008D0593
18.7.2008.                                           SLUŽBENI LIST EUROPSKE UNIJE                                                   L 190/35
                                                           ODLUKA KOMISIJE
                                                            od 11. srpnja 2008.
                o izmjeni Odluke br. 2007/60/EZ u vezi s izmjenom zadaća i razdoblja djelovanja Izvršne agencije
                                                   za transeuropsku prometnu mrežu
                                                               (2008/593/EZ)
KOMISIJA EUROPSKIH ZAJEDNICA,                                             (5)     Agencija bi posebno trebala biti odgovorna i za popratne
                                                                                mjere koje doprinose učinkovitosti i djelotvornosti
uzimajući u obzir Ugovor o osnivanju Europske zajednice,                          programa TEN-T, kako bi povećala svoju europsku
                                                                                dodanu vrijednost, uključujući promociju programa
uzimajući u obzir Uredbu Vijeća (EZ) br. 58/2003 od                               TEN-T svim zainteresiranim stranama i poboljšanje
19. prosinca 2002. o utvrđivanju statuta izvršnih agencija                        njegove vidljivosti za širu javnost, u državama članicama
kojima se povjeravaju određene zadaće vezane uz upravljanje                       i graničnim trećim zemljama. Takve mjere mogu se
programima Zajednice (1), a posebno njezin članak 3.,                             sastojati od ciljanih kampanja podizanja svijesti i promo
                                                                                tivnih kampanja, uključujući i organizaciju dana TEN-T,
                                                                                radionica i konferencija, objavljivanja i širenja rezultata i
budući da:                                                                        najboljih praksi putem odgovarajućih publikacija, uklju
                                                                                čujući i korištenje elektroničkih medija, putem primjerice
(1)     Izvršna agencija za trans-europsku prometnu mrežu                         pripreme priopćenja za tisak, smjernica mogućim kandi
        (dalje u tekstu: Agencija) osnovana je Odlukom Komisije                   datima, brošura o uspješnim pričama i godišnjih izvješća,
        2007/60/EZ (2) od 26. listopada 2006., za upravljanje                     te organizacija sudjelovanja predstavnika agencije i/ili
        aktivnosti Zajednice u području transeuropske prometne                    Komisije na relevantnim događanjima, kao što su otva
        mreže do 31. prosinca 2008. za provedbu zadaća                            ranja prometnih infrastruktura.
        vezanih uz odobravanje financijske pomoći Zajednice
        na temelju Uredbe Vijeća (EZ) br. 2236/95 od 18. rujna
        1995. o određivanju općih pravila za dodjelu financijske          (6)     Ažurirana analiza troškova i dobiti koju su proveli
        potpore Zajednice u području transeuropskih mreža (3).                    vanjski konzultanti pokazuje da administrativni resursi,
        Mnogi od ovih projekata će se nastaviti dugo nakon                        posebno osoblje, postojeće agencije zahtijevaju značajan
        31. prosinca 2008.                                                        porast. Agencija će i dalje biti najisplativija opcija.
(2)     Agencija bi trebala postati odgovorna i za projekte koji
        primaju financijsku pomoć na temelju Uredbe (EZ)
                                                                          (7)     Odluku 2007/60/EZ trebalo bi stoga na odgovarajući
        br. 680/2007 Europskog parlamenta i Vijeća (4), jer se
                                                                                način izmijeniti.
        ovom Uredbom i dalje financiraju slična djelovanja za
        transeuropske prometne mreže kao prema Uredbi
        Vijeća (EZ) br. 2236/95, za koju je Agencija već delegi
        rana.                                                             (8)     Odredbe navedene ovom Odlukom u skladu su s mišlje
                                                                                njem Regulatornog odbora za izvršne agencije,
(3)     Agencija ne bi smjela postati odgovorna za donošenje
        pojedinačnih odluka o dodjeli financijske pomoći Zajed
        nice. Međutim, s ciljem daljnjeg povećanja učinkovitosti i        DONIJELA JE OVU ODLUKU:
        djelotvornosti provedbe programa, Komisija može odlu
        čiti da Agenciji delegira usvajanje izmjena takvih odluka.
                                                                                Jedini članak
(4)     Agencija bi posebno trebala biti odgovorna za aktivnosti
                                                                          Odluka 2007/60/EZ mijenja se kako slijedi:
        vezane uz projekte neovisno o obliku i načinu financijske
        potpore Zajednice kako je definirano u članku 6. Uredbe
        (EZ) br. 680/2007. Sve aktivnosti vezane uz programe,
        kao što su kontrola ili utvrđivanje politika trebali bi biti      1. Odluka 2007/60/EZ mijenja se kako slijedi:
        izuzeti i ostati u djelovanju Komisije.
(1) SL L 11, 16.1.2003., str 1.                                               „Članak 3.
(2) SL L 32, 6.2.2007., str 88.
(3) SL L 228, 23.9.1995., str 1. Uredba kako je zadnje izmijenjena            Trajanje
    Uredbom (EZ) br. 1159/2005 Europskog parlamenta i Vijeća (OJ
    L 191, 22.7.2005., str 16.).                                              Agencija se osniva za razdoblje koje započinje 1. studenoga
(4) SL L 162, 22.6.2007., str 1.                                              2006. i završava 31. prosinca 2015.”;
 ---pagebreak--- 60                   HR                                 Službeni list Europske unije                                            01/Sv. 18
2. u članku 4., stavak 1. zamjenjuje se sljedećim:                                delegirala nadležnost Agenciji, svih poslova koji su
                                                                                potrebni za upravljanje aktivnostima Zajednice u
   „1.    Agencija je odgovorna, u okviru aktivnosti Zajednice u                  području transeuropske prometne mreže, kao što je
   području transeuropske prometne mreže, za provedbu                             predviđeno u Uredbi (EZ) br. 2236/95 i Uredbi (EZ)
   zadaća vezanih uz odobravanje financijske pomoći Zajednice                     br. 680/2007;
   na temelju Uredbe Vijeća (EZ) br. 2236/95 (*) i Uredbe (EZ)
   br. 680/2007 Europskog parlamenta i Vijeća (**), s                        (e) prikupljanje, analiza i slanje Komisiji svih informacija
   iznimkom zadaća koje zahtijevaju diskrecijske ovlasti u                        koje zahtijeva Komisija za provedbu transeuropske
   provođenju političkih izbora u aktivnosti, kao što su progra                  prometne mreže;
   miranje, uspostavljanje prioriteta, odabir projekata u skladu s
   člankom 5. Uredbe (EZ) br. 680/2007, evaluacija programa i
   zakonodavni nadzor. Agencija je odgovorna naročito za slje               (f) popratne mjere koje doprinose učinkovitosti i djelotvor
   deće zadaće:                                                                   nosti programa TEN-T, kako bi povećala svoju europsku
                                                                                dodanu vrijednost, uključujući promociju programa TEN-
   (a) pomoć Komisiji za vrijeme faza programiranja i odabira,                    T svim zainteresiranim stranama i poboljšanje njegove
       kao i upravljanje fazom praćenja financijskih potpora                      vidljivosti za širu javnost, u državama članicama i
       dodijeljenih za projekte od zajedničkog interesa u                         graničnim trećim zemljama;
       okviru proračuna za transeuropsku prometnu mrežu,
       kao i obavljanje potrebnih provjera u tu svrhu, usvaja               (g) svu tehničku i administrativnu podršku na zahtjev
       njem relevantnih odluka koristeći ovlaštenja koja je                       Komisije.
       Agenciji dodijelila Komisija;
                                                                             ___________
                                                                               (*) SL L 228, 23.9.1995., str 1. Uredba kako je zadnje
   (b) koordinaciju s drugim financijskim instrumentima Zajed                     izmijenjena Uredbom (EZ) broj 1159/2005 Europskog
       nice, posebno osiguravajući koordinaciju dodjele                            parlamenta i Vijeća (OJ L 191, 22.7.2005., str 16.).
       financijske pomoći, tijekom cijelog trajanja, za sve                   (**) SL L 162, 22.6.2007., str 1.”.
       projekte od zajedničkog interesa koji također primaju
       sredstva iz Strukturnih fondova, Kohezijskog fonda i iz
       Europske investicijske banke;
   (c) tehničku pomoć promotorima projekta u vezi financij               Sastavljeno u Bruxellesu 11. srpnja 2008.
       skog inženjeringa za projekte i razvoj zajedničkih evalua
       cijskih metoda;
                                                                                Za Komisiju
   (d) usvajanje instrumenata za provedbu proračuna u vezi s                                                 Antonio TAJANI
       prihodima i izdacima te provedbu, pri čemu je Komisija                                                 Potpredsjednik


title: Odluka Komisije оd 9. kolovoza 2016. o imenovanju određenih članova Znanstvenog vijeća Europskog istraživačkog vijeća

text:
               11.8.2016

               HR

               Službeni list Europske unije

               C 291/4

         ODLUKA KOMISIJE
   оd 9. kolovoza 2016.
   o imenovanju određenih članova Znanstvenog vijeća Europskog istraživačkog vijeća
   (2016/C 291/06)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2013/743/EU od 3. prosinca 2013. o osnivanju Posebnog programa za provedbu Okvirnog programa za istraživanje i inovacije Obzor 2020. (2014. – 2020.) i stavljanju izvan snage odluka 2006/971/EZ, 2006/972/EZ, 2006/973/EZ, 2006/974/EZ i 2006/975/EZ (1), a posebno njezin članak 7. stavak 1.,
   budući da:

               (1)

               Odlukom C(2013) 8915 (2) (kako je naknadno izmijenjena Odlukom C(2015) 788 (3)) Komisija je osnovala Europsko istraživačko vijeće (ERC) na razdoblje od 1. siječnja 2014. do 31. prosinca 2020. kao sredstvo za provedbu mjera u okviru dijela I. – „Izvrsna znanost” koje su povezane s posebnim ciljem za „Europsko istraživačko vijeće (ERC)” iz članka 3. stavka 1. točke (a) Odluke 2013/743/EU.

               (2)

               ERC se sastoji od neovisnog Znanstvenog vijeća predviđenog člankom 7. Odluke 2013/743/EU i posebne provedbene strukture predviđene člankom 8. te Odluke.

               (3)

               U skladu s člankom 2. stavkom 1. Odluke C(2013) 8915, Znanstveno vijeće sastoji se od predsjednika ERC-a i 21 člana.

               (4)

               U skladu s člankom 7. stavkom 1. trećim podstavkom Odluke 2013/743/EU, članovi Znanstvenog vijeća imenuju se na razdoblje od najviše četiri godine, uz mogućnost ponovnog imenovanja još jednom. Trebalo bi ih imenovati tako da se osigura neprekidan rad Znanstvenog vijeća.

               (5)

               Dva člana Znanstvenog vijeća podnijela su ostavku i potrebno ih je zamijeniti.

               (6)

               U skladu s člankom 7. stavkom 1. drugim podstavkom Odluke 2013/743/EU, članove Znanstvenog vijeća imenuje Komisija u skladu s neovisnim i transparentnim postupkom imenovanja dogovorenim sa Znanstvenim vijećem, a koji uključuje savjetovanje sa znanstvenom zajednicom i izvještavanje Europskom parlamentu i Vijeću. U tu je svrhu osnovan stalni odbor za određivanje budućih članova Znanstvenog vijeća. Identifikacijski odbor Komisiji je iznio preporuke za imenovanje dvaju novih članova Znanstvenog vijeća, koje su prihvaćene.

         ODLUČILA JE:
   Članak 1.
   Profesor Kurt MEHLHORN imenuje se članom Znanstvenog vijeća ERC-a na prvi mandat, koji završava 30. lipnja 2020.
   Profesor Nektarios TAVERNARAKIS imenuje se članom Znanstvenog vijeća ERC-a na prvi mandat, koji završava 30. lipnja 2020.
   Članak 2.
   Članovi Znanstvenog vijeća ERC-a navedeni su u Prilogu ovoj Odluci.
   Članak 3.
   Ova Odluka stupa na snagu 1. srpnja 2016.

      Sastavljeno u Bruxellesu 9. kolovoza 2016.

            Za Komisiju

         Carlos MOEDAS

            Član Komisije

      (1)  SL L 347, 20.12.2013., str. 965.

      (2)  Odluka Komisije C(2013) 8915 od 12. prosinca 2013. o osnivanju Europskog istraživačkog vijeća (SL C 373, 20.12.2013., str. 23.).

      (3)  Odluka Komisije C(2015) 788 od 17. veljače 2015. o izmjeni Odluke C(2013) 8915 o osnivanju Europskog istraživačkog vijeća (SL C 58, 18.2.2015., str. 3.).

      PRILOG
      Članovi Znanstvenog vijeća ERC-a

                  Ime i prezime te ustanova

                  Kraj mandata

                  Klaus BOCK, Danska nacionalna zaklada za istraživanja

                  31. prosinca 2016.

                  Margaret BUCKINGHAM, Institut Pasteur, Pariz

                  30. lipnja 2019.

                  Christopher CLARK, Sveučilište u Cambridgeu

                  31. prosinca 2019.

                  Athene DONALD, Sveučilište u Cambridgeu

                  31. prosinca 2016.

                  Barbara ENSOLI, Instituto Superiore di Sanità, Rim

                  31. prosinca 2016.

                  Nuria Sebastian GALLES, Sveučilište Pompeu Fabra, Barcelona

                  31. prosinca 2016.

                  Michael KRAMER, Institut za radijsku astronomiju Max Planck, Bonn

                  30. lipnja 2019.

                  Tomas JUNGWIRTH, Češka akademija znanosti

                  31. prosinca 2018.

                  Matthias KLEINER, Tehničko sveučilište u Dortmundu

                  31. prosinca 2016.

                  Eva KONDOROSI, Mađarska akademija znanosti

                  31. prosinca 2016.

                  Kurt MEHLHORN, Institut za informatiku Max Planck, Saarbrücken

                  30. lipnja 2020.

                  Barbara ROMANOWICZ, Seizmološki laboratorij Berkeley

                  31. prosinca 2019.

                  Mart SAARMA, Sveučilište u Helsinkiju

                  31. prosinca 2016.

                  Nils Christian STENSETH, Sveučilište u Oslu

                  31. prosinca 2017.

                  Martin STOKHOF, Sveučilište u Amsterdamu

                  31. prosinca 2017.

                  Nektarios TAVERNARAKIS, Institut za molekularnu biologiju i biotehnologiju, Zaklada za istraživanje i tehnologiju – Hellas

                  30. lipnja 2020.

                  Janet THORNTON, Europski institut za bioinformatiku (EMBL-EBI) u okviru Europskog laboratorija za molekularnu biologiju

                  31. prosinca 2018.

                  Isabelle VERNOS, Institució Catalana de Recerca i Estudis Avançats, Barcelona

                  30. lipnja 2019.

                  Reinhilde VEUGELERS, Katoličko sveučilište u Leuvenu

                  31. prosinca 2016.

                  Michel WIEVIORKA, Centar za sociološku analizu i intervenciju, Pariz

                  31. prosinca 2017.

                  Fabio ZWIRNER, Sveučilište u Padovi

                  31. prosinca 2018.


title: 86/277/EEZ: Odluka Vijeća od 12. lipnja 1986. o sklapanju Protokola uz Konvenciju iz 1979. o dalekosežnom prekograničnom onečišćenju zraka, koji se odnosi na dugoročno financiranje zajedničkog programa praćenja i procjene dalekosežnog prijenosa onečišćujućih tvari u zraku u Europi (EMEP)

text:
               11/Sv. 057

               HR

               Službeni list Europske unije

               3

         31986D0277

               L 181/1

               SLUŽBENI LIST EUROPSKE UNIJE

               12.06.1986.

      ODLUKA VIJEĆA

   od 12. lipnja 1986.
   o sklapanju Protokola uz Konvenciju iz 1979. o dalekosežnom prekograničnom onečišćenju zraka, koji se odnosi na dugoročno financiranje zajedničkog programa praćenja i procjene dalekosežnog prijenosa onečišćujućih tvari u zraku u Europi (EMEP)
   (86/277/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 235.,
   uzimajući u obzir prijedlog Komisije (1),
   uzimajući u obzir mišljenje Skupštine (2),
   budući da je Odlukom 81/462/EEZ (3) Zajednica odobrila Konvenciju o dalekosežnom prekograničnom onečišćenju zraka;
   budući da je zajednički program praćenja i procjene dalekosežnog prijenosa onečišćujućih tvari u zraku u Europi (EMEP), koji će se primjenjivati prema Konvenciji, glavni način dobivanja informacija o količinama onečišćujućih tvari emitiranim i eventualno prenesenim izvan nacionalnih granica;
   budući da je 24. svibnja 1984. Komisija ovlaštena da, u ime Zajednice, sudjeluje u pregovorima o Protokolu uz Konvenciju koji se odnosi na dugoročno financiranje programa praćenja i procjene dalekosežnog prijenosa onečišćujućih tvari u zraku u Europi (EMEP);
   budući da su pregovori završili usvajanjem konačnog teksta Protokola i utvrđivanjem pravila o podjeli troškova programa praćenja i procjene dalekosežnog prijenosa onečišćujućih tvari u zraku u Europi (EMEP);
   budući da je sukladno odobrenju Vijeća od 25. rujna 1984. na drugom sastanku Izvršnog odbora Konvencije, 28. rujna 1984., Zajednica potpisala Protokol,
   ODLUČILO JE:
   Članak 1.
   Protokol uz Konvenciju iz 1979. godine o dalekosežnom prekograničnom onečišćenju zraka koji se odnosi na dugoročno financiranje zajedničkog programa praćenja i procjene dalekosežnog prijenosa onečišćujućih tvari u zraku u Europi (EMEP) ovime se odobrava u ime Europske ekonomske zajednice.
   Tekst Protokola priložen je ovoj Odluci.
   Članak 2.
   Predsjednik Vijeća polaže akt o odobrenju u skladu s člankom 9. Protokola.

      Sastavljeno u Luxembourgu 12. lipnja 1986.

            Za Vijeće

            Predsjednik

         P. WINSEMIUS

      (1)  SL C 321, 13.12.1985., str. 5.

      (2)  SL C 88, 14.4.1986., str. 109.

      (3)  SL L 171, 27.6.1981., str. 11.


title: 2009/483/EZ: Odluka Vijeća od 6. travnja 2009. o potpisivanju i privremenoj primjeni Sporazuma između Europske zajednice i Federacije Svetog Kristofora i Nevisa o ukidanju viza za kratkotrajni boravak

text:
               19/Sv. 005

               HR

               Službeni list Europske unije

               220

         32009D0483

               L 169/37

               SLUŽBENI LIST EUROPSKE UNIJE

               06.04.2009.

      ODLUKA VIJEĆA

   od 6. travnja 2009.
   o potpisivanju i privremenoj primjeni Sporazuma između Europske zajednice i Federacije Svetog Kristofora i Nevisa o ukidanju viza za kratkotrajni boravak
   (2009/483/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno točku 2. podtočku (b) i. članka 62. u vezi s prvom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Uredbom Vijeća (EZ) br. 1932/2006 (1) izmijenjena je Uredba (EZ) br. 539/2001 (2) u kojoj se popisuju treće zemlje čiji državljani moraju posjedovati vize za prelazak vanjskih granica država članica Europske unije (negativni popis) i one čiji su državljani izuzeti od tog zahtjeva (pozitivni popis), između ostalog premještanjem Federacije Svetog Kristofora i Nevisa (dalje u tekstu Sveti Kristofor i Nevis) iz negativnog u pozitivni popis. Nadalje, Uredbom (EZ) br. 1932/2006 predviđeno je da se izuzeće primjenjuje samo od datuma stupanja na snagu sporazuma o izuzeću od obveze viza koji trebaju sklopiti Europska zajednica i Sveti Kristofor i Nevis.

               (2)

               Vijeće je odlukom od 5. lipnja 2008. ovlastilo Komisiju da pregovara sporazum između Europske zajednice i Svetog Kristofora i Nevisa o ukidanju viza za kratkotrajni boravak.

               (3)

               Pregovori o sporazumu započeli su 15. srpnja 2008., a zaključeni su 16. listopada 2008.

               (4)

               Sporazum, koji je parafiran u Bruxellesu 12. studenoga 2008., trebalo bi potpisati, a priložene bi izjave trebalo odobriti. Sporazum bi se trebao primjenjivati privremeno, do završetka postupaka za njegovo formalno sklapanje.

               (5)

               U skladu s člancima 1. i 2. Protokola o stajalištu Ujedinjene Kraljevine i Irske priloženog Ugovoru o Europskoj uniji i Ugovoru o osnivanju Europske zajednice i ne dovodeći u pitanje članak 4. navedenog Protokola, te države članice ne sudjeluju u donošenju ove Odluke, nisu njome vezane niti se ona na njih primjenjuje,

         ODLUČILO JE:
   Članak 1.
   Potpisivanje Sporazuma između Europske zajednice i Federacije Svetog Kristofora i Nevisa o ukidanju viza za kratkotrajni boravak (dalje u tekstu Sporazum) odobrava se u ime Zajednice, podložno njegovom sklapanju.
   Tekst Sporazuma priložen je ovoj Odluci.
   Članak 2.
   Izjave priložene ovoj Odluci odobravaju se u ime Zajednice.
   Članak 3.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma u ime Zajednice, podložno njegovom sklapanju.
   Članak 4.
   Sporazum se primjenjuje privremeno od datuma potpisivanja (3) do završetka postupaka za njegovo formalno sklapanje.

      Sastavljeno u Luxembourgu 6. travnja 2009.

            Za Vijeće

            Predsjednik

         J. POSPÍŠIL

      (1)  SL L 405, 30.12.2006., str. 23.

      (2)  SL L 81, 21.3.2001., str. 1.

      (3)  Datum potpisivanja Sporazuma objavit će Glavno tajništvo Vijeća u Službenom listu Europske unije.